A fotografía ha establito dende os suyos empecipiallos un medio de gran utilidat en a investigación scientifica. Gracias a lo suyo emplego a ran scientifico se tien a posibilidat de rechistrar fenomenos que no pueden ser alufratos dreitament, como por eixemplo aquells que se desembolican en tiempos mui breus (fotografía ultrarrapeda) u mui pandos (fotografía de baixa velocidat), aquells que escayecen a escala microscopica, aquells que afectan a rechions mui grans d'a Tierra u d'o espacio (fotografía aeria, orbital, astronomica), aquells atrabatas a radiacions no visibles a lo uello humán, ecetra.